b"\n_START_ARTICLE_\nMemorama\n_START_SECTION_\nDin\xc3\xa0mica de joc\n_START_PARAGRAPH_\nEl joc comen\xc3\xa7a regirant les cartes i repartint-les  a l'atzar damunt una taula amb les figures cap avall de tal manera que no sigui possible veure la imatge que es troba en elles._NEWLINE_Un jugador o jugadora escull dues cartes, si s\xc3\xb3n iguals, se les queda i t\xc3\xa9 dret a escollir altres dos; si s\xc3\xb3n diferents les torna a col\xc2\xb7locar una altra vegada de cap per avall en el mateix lloc i procura recordar quines cartes eren, cedint el torn a un altre jugador._NEWLINE_El seg\xc3\xbcent jugador o jugadora selecciona una altra vegada dues cartes, amb l'avantatge que si recorda b\xc3\xa9 la posici\xc3\xb3 de les figures anteriors que van sortir al seus companys o companyes de joc podr\xc3\xa0 aprofitar-se'n a l'hora d'intentar fer les parelles. _NEWLINE_Guanya el jugador o jugadora que aconsegueixi m\xc3\xa9s parelles de cartes. Aquest joc es pot jugar amb dos o m\xc3\xa9s participants.\n_START_SECTION_\nModalitat solitari\n_START_PARAGRAPH_\nEl joc del memorama tamb\xc3\xa9 el pot jugar una sola persona en la modalitat de solitari, on el que es desitja \xc3\xa9s trencar el r\xc3\xa8cord de temps en qu\xc3\xa8 es demora la persona a completar el joc, descobrir totes les parelles de cartes, etc.\n_START_SECTION_\nLes cartes\n_START_PARAGRAPH_\nQualsevol joc de cartes serveix per a jugar al memorama, sempre que es disposi de dos conjunts de naips per obtenir les parelles de cartes necess\xc3\xa0ries. Hi ha els qui utilitzen cartes de joc de cartes col\xc2\xb7leccionables (moderns), ja que normalment \xc3\xa9s f\xc3\xa0cil aconseguir m\xc3\xa9s d'una c\xc3\xb2pia. _NEWLINE_Fins i tot, es pot fer un memorama personal si no es desitja comprar un o no es disposa de dues baralles de cartes tradicionals o modernes."